**DOKUMENTACIJA V ZVEZI Z JAVNIM NAROČANJEM**

**IZGRADNJA KOLESARSKE INFRASTRUKTURE IN CENTRA TRAJNOSTNE MOBILNOSTI (OPERACIJA: KOLESARSKE POVEZAVE V KRANJU 1 – 6), PRI KATERI SE UPOŠTEVAJO OKOLJSKI VIDIKI**

po odprtem postopku

v skladu s 40. členom Zakona o javnem naročanju (Uradni list RS, št. 91/2015)

Številka dokumentacije: 430-41/2018-2-42/31

September 2018

1. Povabilo k oddaji ponudbe

Naročnik, **Mestna občina Kranj, Slovenski trg 1, 4000 Kranj**, oddaja javno naročilo po odprtem postopku v skladu s 40. členom Zakona o javnem naročanju (Uradni list RS, št. 91/2015; v nadaljevanju: ZJN-3) ter vabi vse zainteresirane ponudnike k oddaji ponudb.

* 1. Osnovni podatki o naročilu

|  |  |
| --- | --- |
| Predmet naročila: | **Izgradnja kolesarske infrastrukture in centra trajnostne mobilnosti (operacija: kolesarske povezave v Kranju 1 – 6), pri kateri se upoštevajo okoljski vidiki**   * **sklop 1: Gradnja kolesarske infrastrukture (povezave 1 – 6)** * **sklop 2: Gradnja Centra trajnostne mobilnosti** |
|  | *Naložbo sofinancirata Republika Slovenija in Evropska unija iz Evropskih strukturnih in investicijskih skladov v okviru operacij trajnostne mobilnosti z mehanizmom CTN v okviru »Operativnega programa Evropske kohezijske politike za obdobje 2014-2020«, 4. prednostne osi »Trajnostna raba in proizvodnja energije ter pametna omrežja«, tematskega cilja 4 »Podpora prehodu na nizkoogljično gospodarstvo v vseh sektorjih«, prednostne naložbe 4.4 »Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi«.* |
| Opis predmeta naročila: | Predmet javnega naročila je izgradnja kolesarske infrastrukture ter Centra trajnostne mobilnosti v Kranju. Izgradnja kolesarske infrastrukture bo potekala na 6 povezavah.   * Soseska Planina – Nakupovalno središče Primskovo, * Soseska Primskovo – Upravno trgovski center Primskovo, * Soseska Šorlijevo naselje – Športni park Kranj, * Soseska Šorlijevo naselje – Središče Vodovodni stolp, * Soseska Zlato polje (povezava Naklo) – Upravni center Kranj, * Soseska Orehek – Avtobusno postajališče Orehek na R1.   V okviru 1. povezave pa se bo zgradil tudi objekt: Center trajnostne mobilnosti. |

|  |  |  |  |  |  |
| --- | --- | --- | --- | --- | --- |
| Okvirni plan izvedbe: | Dela se bodo pričela izvajati po podpisu pogodbe.  **Zaključek del: oba sklopa 365 koledarskih dni od podpisa pogodbe** | | | | |
| Odložna pogoja | 1. Naročnik si pridržuje pravico, da pogodbe za naročilo z izvajalcem razpisanih del ne podpiše, dokler in v kolikor ne bo izdana Odločitev o podpori Organa upravljana oz. sklep o sofinanciranju za predmetno operacijo. 2. Naročnik si pridržuje pravico, da pogodbe za naročilo z izvajalcem razpisanih del ne podpiše, dokler in v kolikor ne bo sprejet odlok o proračunu Mestne občine Kranj za leto 2019 v skladu s predlaganim osnutkom proračuna za NRP – Kolesarske povezave v Kranju 1 – 6.   Ponudnik ne more zahtevati nobenega povračila stroškov, ki jih je imel v zvezi s pripravo in dostavo njegove ponudbe v primeru, če naročnik iz navedenih razlogov naročilo prekine oziroma prekliče. | | | | |
| Rok za vprašanja: | rok: | dan: | **20. 9. 2018** | kraj: | Na Portalu javnih naročil |
| ura: | **do 10:00** |
| Oddaja ponudb: | rok: | dan: | **1. 10. 2018** | kraj: | V sistem e-JN v elektronski obliki |
| ura: | **do 10:00** |
| Javno odpiranje ponudb: | Poteka avtomatično v sitemu e-JN po preteku roka za oddajo ponudb  dne 1. 10. 2018 ob 10.05 uri | | | | |
| Razpisna dokumentacija in tehnična specifikacija: | **Dosegljiva na spletni strani naročnika** [www.kranj.si](http://www.kranj.si) | | | | |
| Projektna dokumentacija: | **Dosegljiva na povezavi:** <https://www.dropbox.com/s/p1rwktg128xfn86/Dok.%20za%20objavo.zip?dl=0> | | | | |
| Kontaktna oseba naročnika: | **Grega Bajželj** | | | | |
| E-pošta: | grega.bajzelj@kranj.si | | | | |

Vljudno vabljeni k oddaji ponudbe.

Odgovorna oseba naročnika

**Župan**

**Boštjan TRILAR**

1. Navodila ponudnikom za izdelavo ponudbe
   1. Splošno
2. člen

Naročnik je na Portalu javnih naročil objavil javno naročilo (v nadaljevanju: javni razpis) za izvedbo javnega naročila **»Izgradnja kolesarske infrastrukture in centra trajnostne mobilnosti (operacija: kolesarske povezave v Kranju 1 – 6), pri kateri se upoštevajo okoljski vidiki«**.

Javni razpis je razdeljen na sledeča sklopa:

* **sklop 1: Gradnja kolesarske infrastrukture (povezave 1 – 6),**
* **sklop 2: Gradnja centra trajnostne mobilnosti.**

Pri izvedbi javnega naročila mora ponudnik upoštevati določila Uredbe o zelenem javnem naročanju (Uradni list RS, št. 51/17).

Ponudnik lahko odda ponudbo za posamezni razpisani sklop ali oba razpisana sklopa. Če ponudnik oddaja ponudbo za oba razpisana sklopa, mora biti njegova ponudba pripravljena tako, da se lahko ocenjuje po posameznem razpisanem sklopu. Ponudnik lahko pridobi sposobnost za posamezni sklop ali oba razpisana sklopa.

Sestavni del razpisne dokumentacije so popisi del in tehnična specifikacija. V popisih del je lahko naveden naziv blagovne znamke. Slednje pomeni, da naročnik zahteva blago enakovredne kvalitete in enakih tehničnih karakteristik.

Če bosta za razpisana sklopa izbrana različna izvajalca, naročnik izrecno poudarja, da sta se izvajalca dolžna med seboj uskladiti glede načina del v tistih delih, kjer posegata na isto območje.

Izvajalca bosta morala obvezno sodelovati s koncesionarjem za javno razsvetljavo in semaforizacijo tako, da bodo dela potekala vzporedno; terminsko se bo koncesionar uskladil z njima.

Sestanka s ponudniki ne bo.

1. člen

Ponudbo lahko odda vsaka pravna ali fizična oseba, ki je registrirana za opravljanje dejavnosti, ki je predmet javnega naročila in ima za opravljanje te dejavnosti vsa predpisana dovoljenja.

Ponudba se lahko odda kot:

Samostojna ponudba

Ponudba je samostojna, če v njej nastopa samo en gospodarski subjekt (samostojni ponudnik), ki sam izpolnjuje vse razpisane pogoje in zahteve ter v celoti prevzema izvedbo naročila.

Skupna ponudba

Ponudbo lahko predloži tudi skupina ponudnikov – skupna ponudba. Partnerji so med seboj enakopravni in v razmerju do naročnika neomejeno solidarno odgovarjajo za izvedbo celotnega naročila. V ponudbi morajo biti navedeni vsi partnerji, vodilni partner, ki jih zastopa, ter katera dela iz popisa del vsak od njih prevzema.

Naročnik si pridržuje pravico, da pred sklenitvijo pogodbe zahteva pisni dogovor o skupnem nastopanju, iz katerega bodo razvidna medsebojna razmerja in obveznosti vseh partnerjev.

Ponudba s podizvajalci

V ponudbi s podizvajalci poleg ponudnika kot podizvajalci oziroma kooperanti (v nadaljevanju: podizvajalci) nastopajo tudi drugi gospodarski subjekti. Ponudnik v razmerju do naročnika v celoti odgovarja za izvedbo naročila.

V ponudbi mora biti navedeno kateri posel in za kakšno ceno prevzema posamezni podizvajalec. Vrednost posla posameznega podizvajalca ne sme presegati vrednosti posla, ki ga prevzema glavni izvajalec oziroma posamezni partner v skupni ponudbi. Če podizvajalec zahteva naročnikovo neposredno plačilo, mora biti ta njegova zahteva predložena v ponudbi. Če podizvajalec ne zahteva neposrednega plačila, mora izvajalec naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezane s predmetom javnega naročila.

Pri izbrani ponudbi so kakršnekoli naknadne spremembe v zvezi s podizvajalci možne le ob izpolnjevanju razpisanih zahtev in pogojev za priznanje sposobnosti.

1. člen

Ponudniki s sedežem v tuji državi morajo izpolnjevati enake pogoje, kot ponudniki s sedežem v Republiki Sloveniji. Ponudniki s sedežem v tuji državi morajo predložiti zahtevana ustrezna dokazila pristojnih institucij.

Če v državi, kjer ima ponudnik svoj sedež oziroma po pravu, po katerem je ponudnik ustanovljen, državni organi ne izdajajo tovrstnih potrdil, izpisov ali drugih listin, jih lahko ponudniki nadomestijo z lastno pisno izjavo, overjeno pred pristojnim organom države, kjer ima tak ponudnik svoj sedež (upravnim ali sodnim organom, notarjem ali pristojno strokovno ali trgovinsko zbornico) ali pisno izjavo, dano pod kazensko ali materialno odgovornostjo, če tako določa nacionalni zakon ali ESPD obrazcem. Vsi dokumenti tujega ponudnika morajo biti prevedeni v slovenski jezik.

Ponudniki, ki nimajo sedeža v Republiki Sloveniji, morajo za vročanje v tem postopku javnega naročila v skladu z Zakonom o upravnem postopku imenovati pooblaščeno osebo za vročanje v Republiki Sloveniji.

1. člen

Ponudniki morajo ponuditi izvedbo javnega razpisa za posamezni sklop v celoti. Tisti, ki izvedbe v celoti ne ponudijo, so iz postopka ocenjevanja ponudb izločeni.

Ponudba mora biti napisana v slovenskem jeziku.

* 1. Predložitev in javno odpiranje ponudb

1. člen

Naročnik upošteva vse ponudbe, ki jih ponudniki oddajo v sistemu e-JN do **1. 10. 2018 do 10.00. ure** v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN, ki je del te dokumentacije in objavljen na spletnem naslovu <https://ejn.gov.si/eJN2>.

Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. Ponudba, ki ne bo oddana v skladu z zahtevami naročnika, se zavrne kot nedopustna.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Ponudnik v sistemu e-JN v razdelek »Predračun« naloži izpolnjen obrazec »PREDRAČUN-ponudba\_obrazec 0« v \*.pdf obliki, popise del (v excel obliki) in obrazce ponudbe pa naloži v razdelek »Drugi dokumenti«. Če prihaja do razhajanj med podatki v »PREDRAČUN-ponudba\_obrazec 0« in popisi del – naloženimi v razdelek »Drugi dokumenti«, kot veljavni štejejo podatki v popisih del.

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v xml. obliki in bo podpisan hkrati s podpisom ponudbe.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

1. člen

Odpiranje ponudb bo potekalo avtomatično v informacijskem sistemu e-JN dne **1. 10. 2018** in se bo začelo **ob 10.05 uri** na spletnem naslovu.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

* 1. Obveščanje ponudnikov

1. člen

Ponudnik lahko pojasnila o vsebini dokumentacije zahteva preko Portala javnih naročil. Naročnik odgovori na vsa vprašanja v zvezi z razpisom, ki jih dobi skladno z zahtevanim rokom.

Naročnik lahko pred potekom roka za oddajo ponudb dopolni dokumentacijo v zvezi z javnim naročanjem. Vsaka od teh dopolnitev postane sestavni del dokumentacije in se posreduje preko Portala javnih naročil. Naročnik lahko po potrebi podaljša rok za oddajo ponudb, da ponudnikom omogoči upoštevanje dopolnitev. S premaknitvijo roka za oddajo ponudb se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo ponudb.

Naročnik o vseh odločitvah o oddaji javnega naročila iz 90. člena ZJN-3 obvesti ponudnike tako, da podpisano odločitev objavi na portalu javnih naročil. Odločitev se šteje za vročeno ponudniku z dnem objave na portalu javnih naročil.

* 1. Pogoji za priznanje sposobnosti

1. člen

Naročnik ponudnikom prizna sposobnost na osnovi izpolnjevanja naslednjih pogojev.

* + 1. Razlogi za izključitev

1. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil ali bil drugače seznanjen, da je bila ponudniku ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba zaradi kaznivih dejanj, kot jih določa 1. odstavek 75. člena ZJN-3.
2. Naročnik bo iz sodelovanja v postopku javnega naročanja izključil ponudnika, če bo pri preverjanju v skladu s 77., 79. in 80. členom ZJN-3 ugotovil, da ponudnik ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več.

Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

1. Naročnik bo iz postopka javnega naročanja izključil ponudnika, če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
2. Naročnik bo iz postopka javnega naročanja izključil ponudnika, če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.
3. Naročnik bo iz postopka javnega naročanja izločil ponudnika, če se je nad ponudnikom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske subjekte, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.
4. Naročnik bo iz postopka javnega naročanja izločil ponudnika, če so se pri ponudniku pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.

Dokazilo: ESPD

Pogoje iz točk 1, 2, 3, 4, 5 in 6 mora izpolniti vsak od partnerjev v skupni ponudbi posebej, vsi imenovani podizvajalci ter tudi subjekti, katerih zmogljivosti uporablja ponudnik.

* + 1. Pogoji za sodelovanje

Ustreznost za opravljanje poklicne dejavnosti

1. Ponudnik, ki nastopa v ponudbi, je pri pristojnem sodišču ali drugem organu registriran za dejavnost, ki jo prevzema v ponudbi.

Dokazilo: ESPD

Pogoj 7 mora izpolniti vsak od partnerjev v skupni ponudbi posebej, vsi imenovani podizvajalci ter tudi subjekti, katerih zmogljivosti uporablja ponudnik.

Ekonomski in finančni položaj

1. Ponudnik v zadnjih šestih mesecih pred rokom za oddajo ponudbe ni imel blokiranih transakcijskih računov.
2. Ponudnik sprejema plačilo trideseti (30.) dan od prejema pravilno izstavljenega računa s priloženo, od nadzornega organa potrjeno mesečno situacijo oz. končno obračunsko situacijo.
3. Ponudnik mora imeti zavarovano svojo odgovornost za škodo v skladu z veljavno zakonodajo.
4. Ponudnik mora izkazati letni promet – čisti prihodki od prodaje – v letu 2017 najmanj v višini 500.000,00 EUR.

Dokazilo: OBRAZEC‑6

1. Ponudnik mora imeti na dan izdaje bonitetnega obrazca zadnjo aktualno bonitetno oceno po pravilih Basel II vsaj SB7. Ponudnik iz tujine predloži bonitetno oceno institucije, primerljive AJPES-u, ki vodi bonitetne ocene po pravilih Basel II in bilančne izkaze zadnjega poslovnega leta delovanja.

Dokazilo: Obrazec Ajpes S.BON iz katerega so razvidni navedeni podatki oz. iz primerljivih obrazcev za ponudnike iz tujine (izdelana po standardu Basel II).

Dokazilo ne sme biti starejše od 30 dni od roka za oddajo ponudb.

Pogoje 8, 9, 10 in 11 mora izpolniti vsak od partnerjev v skupni ponudbi posebej. V primeru skupne ponudbe lahko pogoj 11 izpolnijo vsi partnerji v skupini skupaj. Vsi imenovani podizvajalci morajo izpolniti pogoje 8, 9 in 10.

Tehnična in strokovna sposobnost

1. Ponudnik mora zagotoviti ustrezne tehnične (mehanizacija in oprema) in kadrovske zmogljivosti za kvalitetno izvedbo celotnega naročila v predvidenem roku, v skladu z zahtevami iz dokumentacije, pravili stroke ter določili predpisov in standardov s področja predmeta naročila.

Dokazilo: OBRAZEC‑7 in lastni seznam tehnične in kadrovske zmogljivosti, s katerimi ponudnik razpolaga na dan oddaje ponudbe

1. Ponudnik je v zadnjih sedmih (7) letih od dneva oddaje ponudbe sam ali s partnerji v skupni ponudbi:
2. SKLOP 1: uspešno in kakovostno ter skladno s terminskim planom zgradil ali obnovil cestno infrastrukturo, kolesarsko infrastrukturo v dolžini odseka vsaj 500 m ali ocenjeni vrednosti izvedenih del v višini najmanj 300.000 EUR (brez DDV). Ponudnik mora predložiti /navesti najmanj dve (2) referenci.
3. SKLOP 2: uspešno in kakovostno ter skladno s terminskim planom zgradil objekt visoke gradnje v izvedeni vrednosti del v višini najmanj 300.000 EUR (brez DDV). Ponudnik mora predložiti /navesti najmanj dve (2) referenci.

Dokazilo: OBRAZEC‑8/1 in/ali OBRAZEC-8/2 in potrdila navedenih referenčnih del (OBRAZEC‑8/1a in/ali OBRAZEC-8/2a)

1. Ponudnik mora zagotoviti vodjo gradnje, ki izpolnjuje pogoje za vodjo del v skladu z določbami Gradbenega zakona (Uradni list RS, št. 61/17 in 72/17 – popr.).

Dokazilo: OBRAZEC‑9

1. Ponudnik mora dela izvesti v skladu z navodili strokovnega nadzora naročnika ter po pravilih stroke.
2. Ponudnik mora upoštevati obveznosti, ki izhajajo iz predpisov o varstvu zaposlenih in ureditvi delovnih pogojev.
3. Ponudnik zagotavlja izvedbo javnega naročila najkasneje v roku 365 koledarskih dni od podpisa pogodbe.
4. Ponudnik mora v celoti upoštevati zahteve iz Uredbe o zelenem javnem naročanju (Uradni list RS, št. 51/17).

SKLOP 1: Pri gradnji vozišča ceste in kolesarskih površin bomo za posteljico, nasipe ter zasipe, in sicer v količini, ki je potrebna, uporabili recikliran asfaltni granulat (rezkanec), ki je nastal ob obnovi te ceste ali je iz drugega vira.

SKLOP 2: Pri razpisu gradbeno obrtniških in instalacijskih del ter dobavi in montaži opreme mora ponudnik smiselno upoštevati okoljske vidike, pri nabavi opreme pa nabaviti okoljsko manj obremenjujoče blago, ki je proizvedeno iz okoljsko manj obremenjujočih materialov in z okoljsko manj obremenjujočimi procesi.

Ponudnik mora na poziv naročnika predložiti izjavo, da bo izpolnil zahtevo.

Dokazilo: OBRAZEC‑10

1. člen

Ponudniki morajo izjave predložiti na predpisanih obrazcih brez dodatnih pogojev in pripisov. Pripisi in dodatni pogoji ponudnika se ne upoštevajo. Potrdila in druga dokazila so lahko v kopijah, vendar morajo odražati dejansko stanje in ustrezati vsebini originala. Naročnik lahko pred izbiro zahteva predložitev ustreznih dokazil za dokazovanje dejstev, navedenih v predloženih izjavah v ponudbi.

1. člen

Ponudbo morajo sestavljati izpolnjeni obrazci in zahtevane priloge, napisani ali natipkani z neizbrisljivo pisavo in podpisani od osebe, pooblaščene za zastopanje. Ponudba se odda v enem izvodu.

Ponudba ne sme vsebovati nobenih sprememb in dodatkov, ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.

Ponudnik mora priložen vzorec pogodbe (OBRAZEC‑13) na zadnji strani parafirati in žigosati. S tem potrjuje, da se strinja z vsebino osnutka pogodbe.

* 1. Merila za izbor

1. člen

Naročnik bo najugodnejšega ponudnika izbral na osnovi naslednjih meril

|  |  |  |
| --- | --- | --- |
| **Št.** | **Merilo** | **Udeležba (%)** |
| 1. | najnižja cena za posamezni sklop | 100 |

1. člen

Ponudnik mora vrednost ponudbe navesti v evrih (EUR). Ponudnik mora izpolniti vse postavke iz popisa del s cenami na enoto. Ponudba, ki ne vsebuje vseh cen na enoto, se zavrne.

Končna ponudbena cena mora vsebovati vse stroške – prevozne, špediterske, materiala, montaže, stroške dela, izvajalčeve opreme, stroške zavarovanja ter vse ostale stroške, ki so potrebni za izvedbo razpisanih del, vključno z vsemi splošnimi riziki, odgovornostmi in obveznostmi, navedenimi v pogodbi. Vključevati mora tudi popuste, rabate in davek na dodano vrednost.

Naročnik naknadno ne prizna nobenih stroškov, ki niso zajeti v ponudbeno ceno.

Cene na enoto mere so za čas trajanja izvedbe javnega naročila fiksne. Naročnik oddaja javno naročilo po načelu pogodbe „fiksne cene na enoto mere in dejansko izvedene količine“.

1. člen

Naročnik pred oddajo javnega naročila preveri obstoj in vsebino podatkov oziroma drugih navedb iz ponudbe ponudnika, kateremu se je odločil oddati javno naročilo.

Kadar koli se pri naročniku pojavi utemeljen sum, da je posamezni gospodarski subjekt (ne glede na razvrstitev njegove ponudbe) v postopku javnega naročila predložil neresnično izjavo ali ponarejeno ali spremenjeno listino kot pravo, naročnik Državni revizijski komisiji poda predlog za uvedbo postopka o prekršku iz 112. člena ZJN-3, prav tako lahko odstopi od sklenjene pogodbe o izvedbi javnega naročila.

* 1. Finančna zavarovanja

1. člen

Naročnik za resnost ponudbe zahteva nepreklicno, brezpogojno in na prvi poziv plačljivo finančno zavarovanje za resnost ponudbe, ki ga izda banka ali zavarovalnica v višini:

* sklop 1: 10.000 EUR,
* sklop 2: 5.000 EUR,

in veljavno do vključno 31. 1. 2019.

Finančno zavarovanje, dano za resnost ponudbe, naročnik unovči, če ponudnik:

* po odpiranju ponudb svojo ponudbo umakne ali jo spremeni v času njene veljavnosti,
* zavrne sklenitev pogodbe,
* po sklenitvi pogodbe ne predloži finančnega zavarovanja za dobro izvedbo pogodbenih obveznosti.

Ponudnik mora predložiti originalno zavarovanje za resnost, skladno z zgoraj navedenimi zahtevami in vzorcem zavarovanja (OBRAZEC-11), ki je sestavni del dokumentacije. Če ponudnik zavarovanja ne bo predložil ali bo predložil zavarovanje, ki ni skladno z zahtevami naročnika in zato ni v celoti unovčljivo skladno z navedenimi zahtevami, bo naročnik takšno ponudbo zavrnil.

1. člen

Izbrani ponudnik mora v roku petnajstih (15) dni od dneva podpisa pogodbe naročniku izročiti nepreklicno, brezpogojno in na prvi poziv plačljivo finančno zavarovanje za dobro izvedbo pogodbenih obveznosti, ki ga izda banka ali zavarovalnica, v višini 10 % pogodbene vrednosti brez DDV, z veljavnostjo do šestdeset (60) dni po preteku roka za končanje del (OBRAZEC 12).

Ponudnik se zavezuje, da naročniku izroči finančno zavarovanje za dobro izvedbo pogodbenih obveznosti v skladu z EPGP-758 v vsebini, kot je navedena v OBRAZCU-12/1.

Naročnik unovči finančno zavarovanje v primerih kot jih določa pogodba.

1. člen

Izvajalec mora najkasneje v petnajstih (15) dneh od prejema podpisanega primopredajnega zapisnika naročniku izročiti naročniku nepreklicno, brezpogojno in na prvi poziv plačljivo finančno zavarovanje za odpravo napak v garancijskem roku, ki ga izda banka ali zavarovalnica, za odpravo napak v garancijskem roku, v višini 5 % pogodbene vrednosti brez DDV, z veljavnostjo do vključno pet (5) let in 30 dni po dokončni izročitvi in prevzemu del naročnika, za kar se šteje prevzem brez pripomb in zadržkov (OBRAZEC 12).

Ponudnik se zavezuje, da naročniku izroči finančno zavarovanje za odpravo napak v garancijskem roku v skladu z EPGP-758 v vsebini, kot je navedena v OBRAZCU-12/2.

* 1. Ostali splošni in posebni pogoji

1. člen

**Ponudba mora veljati do 31. 1. 2019**. Variantne ponudbe ne bodo upoštevane.

1. člen

V skladu s šestim odstavkom 91. člena ZJN-3 bo moral izbrani ponudnik na poziv naročnika, v postopku javnega naročila ali pri izvajanju javnega naročila, v roku osmih (8) dni od prejema poziva, naročniku posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

V skladu s šestim odstavkom 14. člena in 35. členom Zakona o integriteti in preprečevanju korupcije (Uradni list RS, št. 69/11-UPB2) bo moral izbrani ponudnik, pred sklenitvijo pogodbe z naročnikom, zaradi zagotovitve transparentnosti posla in preprečitve korupcijskih tveganj, izročiti izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma poda neresnične podatke o navedenih dejstvih, ima to za posledico ničnost pogodbe.

1. člen

Če izbrani ponudnik odstopi od podpisa pogodbe ali če ne izpolnjuje pogojev za priznanje sposobnosti iz dokumentacije za izvedbo javnega naročila, si naročnik pridrži pravico, da kot najugodnejšega ponudnika izbere naslednjo dopustno ponudbo na ocenjevalni lestvici.

1. člen

V primeru izvedbe javnega naročila s **podizvajalci**, je potrebno v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* priložiti zahtevo podizvajalca za neposredno plačilo, če podizvajalec to zahteva.

Navedene podatke ponudnik predloži na ustreznih obrazcih te dokumentacije.

Glavni izvajalec mora med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz druge in tretje alineje prejšnjega odstavka.

1. člen

Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh (10) od prejema predloga.

Če podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago.

Obveznosti iz tega člena veljajo tudi za podizvajalce podizvajalcev glavnega izvajalca ali nadaljnje podizvajalce v podizvajalski verigi, pri čemer se smiselno uporabljajo določbe tega člena.

1. člen

Ponudnik lahko glede pogojev v zvezi z ekonomskim in finančnim položajem ter tehnično in strokovno sposobnostjo po potrebi za posamezno javno naročilo uporabi **zmogljivosti drugih subjektov**, ne glede na pravno razmerje med njim in temi subjekti. Glede pogojev v zvezi z izobrazbo in strokovno usposobljenostjo izvajalca storitev ali gradenj in vodstvenih delavcev podjetja ter pogojev v zvezi z ustreznimi poklicnimi izkušnjami pa lahko ponudnik uporabi zmogljivosti drugih subjektov le, če bodo slednji izvajali gradnje ali storitve, za katere se zahtevajo te zmogljivosti. Če želi ponudnik uporabiti zmogljivosti drugih subjektov, mora naročniku dokazati, da bo imel na voljo potrebna sredstva, na primer s predložitvijo zagotovil teh subjektov v ta namen.

Če subjekti, katerih zmogljivosti namerava uporabiti gospodarski subjekt, ne izpolnjujejo ustreznih pogojev za sodelovanje in zanje obstajajo razlogi za izključitev, bo naročnik od ponudnika zahteval zamenjavo subjekta, ki ne izpolnjuje pogojev za sodelovanje.

Če ponudnik uporabi zmogljivosti drugih subjektov glede pogojev v zvezi z ekonomskim in finančnim položajem, bo naročnik zahteval, da so ponudnik in navedeni subjekti skupaj odgovorni za izvedbo javnega naročila. Pod enakimi pogoji lahko skupina gospodarskih subjektov uporabi zmogljivosti sodelujočih v tej skupini ali drugih subjektov.

* 1. Pouk o pravnem sredstvu

1. člen

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah v nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Zahtevka za revizijo iz prejšnjega odstavka ni dopustno vložiti po roku za prejem ponudb, razen, če je naročnik v postopku javnega naročanja določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 4.000,00 EUR mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BS LJ SI 2X; namen nakazila – taksa za postopek revizije javnega naročanja.

Zahtevek mora biti vložen pri naročniku po pošti priporočeno ali po pošti priporočeno s povratnico.

Odgovorna oseba naročnika

**Župan**

**Boštjan Trilar**

1. VSEBINA PONUDBENE DOKUMENTACIJE

Ponudbeno dokumentacijo sestavljajo navedeni obrazci, ki morajo po vsebini in obliki ustrezati obrazcem in drugim navodilom iz dokumentacije v zvezi z oddajo javnega naročila. Ponudba mora biti izdelana v skladu z zahtevami naročnika, podpisana in žigosana.

V primeru elektronske oddaje se kot original štejejo tudi dokumenti, ki so podpisani (verificirani) z elektronskim podpisom (certifikatom). Kot original pa ne štejejo skeni dokumentov z izpisom elektronske potrditve.

OBRAZEC-0: PREDRAČUN-ponudba

OBRAZEC-1: Podatki o ponudniku

Izpolnjeni popisi del v Excel obliki

Kalkulativni ceniki

Izpolnjen obrazec ESPD v xml. Obliki

OBRAZEC-2: Podatki o partnerju v skupi ponudbi

OBRAZEC-3: Seznam podizvajalcev s pooblastilom

OBRAZEC-4: Zahteva podizvajalca za neposredno plačilo in soglasje

OBRAZEC-5: Soglasje za pridobitev podatkov iz uradnih evidenc

OBRAZEC-6: Izjava o izpolnjevanju ekonomskih in finančnih pogojev

Obrazec Ajpes S.BON

OBRAZEC-7: Izjava o tehnični in kadrovski zmogljivosti

Lastni seznam tehnične in kadrovske zmogljivosti

OBRAZEC-8/1: Referenčna dela ponudnika za sklop 1

OBRAZEC-8/1a: Potrdilo o referenčnem delu za sklop 1

OBRAZEC-8/2: Referenčna dela ponudnika za sklop 2

OBRAZEC-8/2a: Potrdilo o referenčnem delu za sklop 2

OBRAZEC-9: Imenovanje vodje del in njegove reference za sklop 1

OBRAZEC-10: Izjava o strokovnosti, upoštevanju predpisov in izvedbi del

OBRAZEC-11: Vzorec zavarovanja za resnost ponudbe

OBRAZEC-12: Izjava o predložitvi finančnega zavarovanja za dobro izvedbo posla in odpravo napak v garancijskem roku

OBRAZEC-12/1: Vzorec zavarovanja za dobro izvedbo pogodbenih obveznosti

OBRAZEC-12/2: Vzorec zavarovanja za odpravo napak v garancijskem roku

OBRAZEC-13: Vzorec pogodbe